
Tuzi, januar 2026. godine

Na osnovu člana 11 Zakona o slobodnom pristupu informacijama („Službeni list CG“, br. 44/12, 30/17), a u skladu sa članom 44 stav 1 Odluke o organizaciji i načinu rada lokalne uprave opštine Tuzi ("Službeni list CG- opštinski propisi", br. 43/20), Sekretar Sekretarijata za finansije opštine Tuzi, d o n o s i    


V O D I Č
za slobodan pristup informacijama
Sekretarijata za finansije opštine Tuzi


Ovim Vodičem utvrđuju se vrste informacija u posjedu Sekretarijata za finansije opštine Tuzi (u daljem tekstu: Sekretarijat), postupak za pristup informacijama, ime lica ovlašćenog za postupanje po zahtjevu za pristup informacijama, troškovi postupka, način objavljivanja Vodiča i drugi podaci od značaja za ostvarivanja prava na pristup informacijama u posjed Sekretarijata, u skladu sa zakonom.

	Članom 10 Zakona o slobodnom pristupu informacijama definiše se informacija kao dokument ili dio dokumenta u pisanoj, štampanoj, video, zvučnoj, elektronskoj ili drugoj formi, uključujući i njihove kopije bez obzira na sadržinu, izvor (autora), vrijeme sačinjavanja ili sistem klasifikacije.


I - OSNOVNI PODACI O SEKRETARIJATU

	Naziv organa: Sekretarijat za finansije 
  	Sjedište i adresa: Tuzi, Tuzi bb,
Telefon: 020/875-167
Fax: 020/875-167,
E-mail: finansije@tuzi.org.me
Veb sajt: www.tuzi.org.me


	Djelokrug poslova Sekretarijata utvrđen je Odlukom o organizaciji i načinu rada lokalne uprave opštine Tuzi ("Službeni list CG- opštinski propisi", br. 43/20).


II - VRSTE INFORMACIJA U POSJEDU SEKRETARIJATA

1. Službene evidencije

· Opšti djelovodnik,
· Kadrovska evidencija,
· Interna dostavna knjiga.


2. Normativni akti Sekretarijata:

Zakoni koje Sekretarijat primjenjuje u obavljanju poslova iz svoje nadležnosti:

· Zakon o lokalnoj samoupravi
· Zakon o finansiranju lokalne samouprave
· Zakon o budžetu i fiskalnoj odgovornosti
· Zakon o lokalnim službenicima i namještenicima
· Zakon o zaradama lokalnih službenika i namještenika
              Podzakonska akta:
· Pravilnik o jedinstvenoj klasifikaciji računa za budžet Crne Gore i budžete opština
· Uputstvo o bližem načinu rada trezora jedinice lokalne samouprave

             Interna akta:
· Pravilnik o unutrašnjoj organizaciji i sistematizaciji radnih mjesta

3. Programi, informacije, izvještaji i drugi akti:

· Budžet opštine Tuzi;
· Završni račun budžeta opštine Tuzi;
· Godišnji i polugodišnji finansijski izvještaji;
· Godišnji izvještaj rada Sekretarijata;
· Finansijske evidencije i pojedinačna finansijska dokumenta;
· Podaci o zaposlenima;
· Utvrđivanje, naplata i kontrola sektora za lokalne javne prihode;
· Donošenje rješenja o utvrđivanju poreskih obaveza po osnovu odgovarajućih lokalnih prihoda;
· Praćenje stanja naplate lokalnih javnih prihoda;
· Donošenje zaključaka o prinudnoj naplati neplaćenih lokalnih javnih prihoda utvrđenih odgovarajućim poreskim rješenjima;
· Preduzimanje mjera prinudne naplate propisane Zakonom o poreskoj administraciji;
· Donošenje rješenja o preduzimanju mjera inspekcijskog nadzora u skladu sa zakonom,
· Vođenje registra poreskih obveznika
· Pripremanje periodičnih izvještaja o naplati lokalnih javnih prihoda i
· Drugi poslovi iz nadležnosti Opštine  u ovoj oblasti.

4. Pojedinačni akti:

· Rješenja iz djelokruga rada Sekretarijata;
· Uvjerenje iz djelokruga rada Sekretarijata;
· Rješenje o utvrđivanju odgovarajuće poreske obaveze;
· Zaključak o prinudnoj naplati;
· Rješenje o preusmjeravanju pogrešno ili više naplaćene poreske obaveze;
· Rješenje inspektora o mjerama, radnjama i rokovima za otklanjanje nepravilnosti;
· Zahtjev za pokretanje prekršajnog postupka i
· Uvjerenje o činjenicama iz službene evidencije



III - POSTUPAK ZA PRISTUP INFORMACIJAMA

1)  Pokretanje postupka

· Postupak se pokreće pismenim ili usmenim zahtjevom,
· Na zahtjev se ne plaća administrativna taksa,
· Zahtjev treba da sadrži osnovne podatke o traženoj informaciji, način na koji se želi ostvariti pristup informaciji i podatke o podnosiocu zahtjeva (ime i prezime, prebivalište ili boravište, naziv firme i sjedište), odnosno njegovog zastupnika, predstavnika ili punomoćnika, kao i druge podatke od značaja za pristup traženoj informaciji.


2) Način podnošenja zahtjeva:

· neposredno u arhivu opštine Tuzi,
· putem pošte, na adresu: Opština Tuzi- Sekretarijat za finansije, 81206 Tuzi,
· na e-mail,  finansije@tuzi.org.me
· na fax broj: 020/875-167
  
3) Način ostvarivanja prava na pristup informaciji:

Pristup informaciji može se ostvariti:

· neposrednim uvidom u original ili kopiju informacije u prostoriji Sekretarijata,
· prepisivanjem informacije ili skeniranjem informacije od strane podnosioca zahtjeva u prostoriji Sekretarijata,
· dostavljanjem kopije informacije podnosiocu zahtjeva od strane Sekretarijata neposredno, putem pošte ili elektronskom poštom.


4) Rješavanje po zahtjevu i pravna zaštita:

· po zahtjevu za pristup informaciji rješava se u roku od (15) petnaest dana od dana podnošenja urednog zahtjeva, osim u slučaju zaštite života i slobode lica kada se po zahtjevu rješava u roku od 48 sati;
· kada Sekretarijat ne može postupiti po zahtjevu u roku od 15 dana, iz razloga obimnosti tražene informacije, ukoliko se traži pristup informaciji koja sadrži podatak koji je označen stepenom tajnosti, kao i u slučaju da informacija zahtijeva pretraživanje većeg broja informacija zbog čega se značajno otežava redovni rad Sekretarijata, ovaj rok može se produžiti najviše za 8 dana; 
· protiv akta Sekretarijata podnosilac zahtjeva ili drugo zainteresovano lice može izjaviti žalbu Agenciji za zaštitu ličnih podataka i slobodan pristup informacijama, preko organa vlasti koji je o zahtjevu rješavao u prvom stepenu;
· pristup informacijama se ostvaruje u roku od tri dana od dana dostavljanja rješenja kojim je pristup dozvoljen, odnosno u roku od pet dana od dana kada je podnosilac dostavio dokaz o uplati troškova postupka, ukoliko su isti određeni rješenjem. 




5) Troškovi postupka:

· troškove postupka snosi lice koje traži pristup informaciji, u skladu sa Uredbom Vlade o naknadi troškova u postupku za prisup informacijama koja je sastavni dio ovog Vodiča,
· troškovi postupka odnose se samo na stvarne troškove u pogledu prepisivanja, kopiranja, skeniranja i dostavljanja tražene informacije,
· troškovi postupka plaćaju se prije izvršenja rješenja,
· lica sa invaliditetom i lice u stanju socijalne potrebe ne plaćaju troškove postupka,
· troškovi postupka plaćaju se u korist računa Budžeta Opštine Tuzi  broj 530-33762334-23

IV - OVLAŠĆENA I ODGOVORNA LICA

1. Lice zaduženo za rješavanje u postupku po zahtjevu za pristup informaciji je Adela Bahović, dok je lice zaduženo za rješavanje po zahtjevu, u slučaju odsustva ovlašćenog lica Belma Pepić.
2. Lice koje potpisuje rješenje je sekretar sekretarijata.


V - OBJAVLJIVANJE VODIČA

	Ovaj vodič je objavljen na web sajtu opštine Tuzi.
	



								                
Broj 05-037/26-638/1
U Tuzima, 26.01.2026. godine

SEKRETAR,
						                                    Driton Gjokaj



